የ United States አለም አቀፍ የልማት ተራድኦ ባለስልጣናት በኢትዮጵያ የምግብ ዋስትናን ለማረጋገጥ የሚደረገውን ጥረት አሞገሱ
አስቸኳይ እርዳታ የሚያስፈልጋቸው ዜጎችም እርዳታውን እያገኙ ናቸው ብለዋል አንድ ከፍተኛ የረድ ኤት ባለስልጣን። 
የ United States አለም አቀፍ የልማት ተራድኦ ባለስልጣናት በኢትዮጵያ የምግብ ዋስትናን ለማረጋገጥ የሚደረገው ጥረት ተስፋ ሰጪ እንደሆነ ገለጹ። አስቸኳይ እርዳታ የሚያስፈልጋቸው ዜጎችም እርዳታውን እያገኙ ናቸው ብለዋል። የ USAID ማለትም የ United States አለም አቀፍ ተራድኦ ከፍተኛ ምክትል አስተዳዳሪ Gregory Gotlied በኢትዮጵያ ስላለው የድርቅ ሁኔታ ለጋዜጠኞች በሰጡት መግለጫ፣ “በኢትዮጵያ ረሃብ የለም እንላለን። አሁን በኢትዮጵያ ያለው ሁኔታ በሱማልያያለውን አይመስልም። ያ ረሃብ ነው። የእነሱ በተመጣጠነ ምግብ እጦት ከሚታይ ጉዳት በላይ ነው። እዚህ ኢትዮጵያ ግን እንዲህ አይነት ሁኔታ የለም። እና በዚያ ረገድ እዚህ ይሻላል። " ሲሉ አብራርተውታል። በኢትዮጵያ በተመጣጠነ ምግብ እጦት የተጎዱ ህጻናት ክሊኒክ ሄደው ተገቢውን ህክምና ያገኛሉ። ከምግብ ዋስትና አኳያም የምናያቸውና ተስፋ የምናደርግባቸው አዝማምያዎች አሉ በማለት Gregory Gotlied አብራርተዋል።